Diari Oficial de la Generalitat Valenciana


Sumari del DOGV 9244, del 28-12-2021 (2021/12056)

RESOLUCIÓ de 16 de desembre de 2021, de la Presidència de la Generalitat, per la qual es proveeix el lloc de treball anunciat per la convocatòria 105/2021, de 27 d'octubre, de 2021 (DOGV 9208, 04.11.2021).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9244

Data del DOGV
:   28-12-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/12901


Data del document
:   16-12-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 16 de desembre de 2021, de la Presidència de la Generalitat, per la qual es proveeix el lloc de treball anunciat per la convocatòria 105/2021, de 27 d'octubre, de 2021 (DOGV 9208, 04.11.2021). [2021/12244]  
Vista la Resolució de 27 d'octubre de 2021, de la Direcció General de Funció Pública, per la qual es convoca la provisió, pel sistema de lliure designació, del lloc de treball num. 97, adscrit a la Presidència de la Generalitat, convocatòria número 105/2021.  
Vist l'informe preceptiu i vinculant emés en data 25 de novembre de 2021 per la Direcció General de Funció Pública sobre el compliment dels requisits de participació de les persones interessades, per a la provisió del lloc corresponent a l'esmentada convocatòria (número 105/2021).  
Considerant que per al lloc 97, cap Servei Territorial de Turisme, s'han presentat dues persones que compleixen amb els requisits exigits; tenint en compte els criteris objectius i raonats d'interés general que es consideren prioritaris per a decidir l'adjudicació del lloc de treball i que consten en la base segona de la resolució de 27 d'octubre, així com els mèrits al·legats i acreditats, es considera la candidata més idònia a Milagros González Muñoz.  
La candidata disposa d'amplis coneixements i experiència adquirida en la seua carrera professional, principalment en el seu últim destí com a directora del Centre SERVEF de Formació, exercint funcions de direcció, d'assessorament tècnic, gestió administrativa i gestió econòmica.  
  
Es valoren especialment els coneixements i experiència en la gestió de contractes menors, ja que és una de les competències assignades a les prefectures dels Serveis Territorials de Turisme. Així mateix, són els serveis territorials els qui tramiten les ajudes a les empreses turístiques convocades anualment, per la qual cosa l'experiència de la candidata en la tramitació i gestió de subvencions públiques atorgades a centres formatius privats, és un mèrit a considerar per a l'acompliment de les funcions del lloc de treball convocat.  
La candidata també posseeix coneixements i experiència en programació i organització d'activitats formatives que acredita amb la seua participació en la programació i organització en diferents cursos de formació professional per a l'ocupació, selecció d'alumnat i professorat. Aquests mèrits resulten d'utilitat per a les activitats formatives que s'imparteixen en el Servei Territorial.  
A més, disposa de coneixements solvents de llengua valenciana i d'anglés (Certificat C1 de valencià i el B1 d'anglés), la qual cosa és rellevant per a l'exercici de les seues funcions, donat l'alt percentatge d'empresaris, professionals, associacions, entitats públiques locals, usuaris i resta d'agents del sector turístic, que poden precisar aqueixos coneixements en la seua relació amb els serveis oferits pel servei territorial.  
Així mateix acredita experiència i habilitats directives i de gestió d'equips adquirides en llocs de direcció de centres d'ocupació i formació.  
De conformitat amb el que es disposa en l'article 115 de la Llei 4/2021, de 16 d'abril, de la Generalitat, de la Funció Pública Valenciana, així com la base cinquena de la resolució de la convocatòria citada, i en l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat seté de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Primer  
Nomenar Milagros González Muñoz, funcionària de carrera del subgrup A1 de l'Administració de la Generalitat, amb NRP...177...O0, com a cap Servei Territorial de Turisme, lloc número 97, complement de destí nivell 28 i complement específic E050.  
Segon  
El cessament en l'actual lloc de treball del personal funcionari nomenat es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució que posa fi a la via administrativa es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124, en relació amb la Disposició transitòria tercera, de la Llei 39/2015, d'1 d'octubre, del procediment administratiu comú de les administracions publiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 16 de desembre de 2021.- El sotssecretari ( p. d. R 19.07.2019, del president de la Generalitat, DOGV núm. 8596, de 22.07.2019): Emili Josep Sampío Morales.